Pokyny pre uchádzača o certifikáciu kouča

****

# SAKo certifikuje koučov do 3 kvalifikačných stupňov:

* Kouč certifikovaný Slovenskou asociáciou koučov - **KcS**
* Profesionálny kouč certifikovaný Slovenskou asociáciou koučov - **PKcS**
* Majster kouč certifikovaný Slovenskou asociáciou koučov – **MKcS**

# Podmienky pre získanie Certifikátu

Pri certifikácii uchádzač preukazuje:

1. dosiahnuté koučovské vzdelanie
2. koučovské kompetencie preukázané v koučovacom rozhovore

## Dokladované vzdelanie kouča

Kouč doloží platné osvedčenie (certifikát) o absolvovaní koučovského vzdelania.

Uznané bude vzdelanie spĺňajúce tieto kritériá:

* Je marketingovo predávané ako vzdelávanie pre koučov
* Minimálne 80 % obsahu je venovaných kľúčovým kompetenciám kouča podľa ICF (všetkým alebo niektorým vybraným, z ktorých sa vzdelanie kouča dá vyskladať).
* Proces koučovania je vyučovaný ako ucelený koncept, s princípmi a filozofiou koučovania, vrátane etiky koučovania.

Ucelené kurzy a ucelené programy akreditované SAKo a ICF (ACTP, ACSTH) SAKo uzná automaticky. Vzdelanie akreditované inými autoritami môže SAKo uznať po posúdení obsahu absolvovanej vzdelávacej aktivity. Ak obsahová skladba nie je súčasťou dokladu o vzdelaní, obsahovú skladbu takéhoto vzdelávania si kouč vyžiada od vzdelávacej ustanovizne a doloží spolu so žiadosťou o certifikáciu.

## Preukázanie kompetencií kouča

V certifikačnej skúške kouč preukazuje všetky medzinárodne uznávané kompetencie kouča na úrovni zodpovedajúcej príslušnému stupňu certifikácie ICF. (Kľúčové kompetencie kouča podľa ICF v slovenskom preklade sú uvedené [TU](https://sako.sk/klucove-sposobilosti-kouca/).)

Certifikačná skúška je zložená z 2 častí:

* Posúdenie nahrávky rozhovoru
* Ústna skúška – koučovací rozhovor pred komisiou

# Priebeh certifikačného procesu

Certifikačný proces je neverejný, vrátane predskúškového posudzovania podkladov.

## Kouč - uchádzač o certifikáciu:

* zašle e-mailom podpísanú a zoskenovanú žiadosť podľa **Prílohy A** a všetky ostatné požadované prílohy podľa bodu 10).
* uhradí poplatok za certifikáciu na účet SAKo (bod 8) najneskôr v deň zaslania žiadosti.
* Kouč spolu so žiadosťou o certifikáciu doručí dobre počuteľnú súvislú zvukovú nahrávku uceleného koučovacieho rozhovoru (nie zostrih!) v trvaní 20 - 30 minút. Pri nahrávke dlhšej ako 30 minút uchádzač zasiela celú nahrávku a uvedie, ktorých súvislých 30 minút má byť hodnotených. Akceptujeme všetky štandardizované formáty zvukových nahrávok v max. veľkosti súboru 30 MB.
* Súčasťou nahrávky je jasne vyjadrený slovný súhlas klienta s použitím nahrávky pre účely certifikácie. Ak nahrávka neobsahuje slovný súhlas, kouč doloží sken podpísaného písomného súhlasu klienta (Príloha E).
* K nahrávke rozhovoru zasiela písomnú sebareflexiu kompetencií prejavených v rozhovore. (príloha D)

## Certifikačná komisia

* posúdi doručené podklady vrátane nahrávky a najneskôr do 30 kalendárnych dní od doručenia skompletizovaných podkladov oznámi uchádzačovi, či žiadosť o certifikáciu akceptuje.
* V prípade zistenia nedostatkov v podkladoch bude uchádzač požiadaný o nápravu. Ak požadované podklady nezašle v stanovenom termíne, bude proces certifikácie uzavretý.
* V prípade, že podklady spĺňajú podmienky pre absolvovanie certifikácie, dostane uchádzač e-mailom potvrdenie o akceptácii jeho žiadosti.
* V prípade neúspešného absolvovania skúšky môže Certifikačná komisia navrhnúť opakovanie skúšky - koučovacieho rozhovoru. Odporúčania a podmienky pre opakovanie skúšky budú súčasťou Rozhodnutia o výsledku skúšky. Poplatok za opakovú skúšku je rovnaký ako poplatok za certifikáciu.

## Certifikačná ústna skúška

Komisia spolu s informáciou o akceptácii žiadosti zašle aj návrh termínov ústnej skúšky a informáciu o navrhovanom elektronickom prostriedku. Ústna skúška sa následne koná v dohodnutom termíne.

* Celá ústna skúška trvá max. 65 minút. Vykonávajú ju dvaja členovia certifikačnej komisie - jeden ako klient, druhý v úlohe pozorovateľa.
* Zo skúšky je nahrávaný záznam pre potreby archivácie SAKo. Nahrávka môže byť na žiadosť uchádzača zaslaná aj jemu.

Postup:

1. Koučovací rozhovor v trvaní 30 minút s jedným členom certifikačnej komisie
2. Ústna sebareflexia kouča a prejavených kompetencií, odpovede na otázky členov komisie
3. Krátka porada členov komisie (bez prítomnosti kouča)

Spoločné zhodnotenie – porovnanie zhody preukázaných kompetencií so štandardom ICF a ústne oznámenie výsledku skúšky

## Certifikát

* Najneskôr do 5 kalendárnych dní po vykonaní skúšky dostane uchádzač e-mailom rozhodnutie o výsledku skúšky a v prípade úspešného absolvovania aj Certifikát, v prípade neúspešného absolvovania Spätnú väzbu na prejavené kompetencie.
* Počas platnosti certifikátu je kouč, ak udelil súhlas, uvedený na www stránke SAKo v zozname certifikovaných koučov SAKo.

# Výnimky zo štandardného procesu

## Skrátené konanie pre ICF (ACC, PCC, MCC) certifikovaných koučov

* Držiteľ ICF PCC alebo MCC certifikátu pošle žiadosť (Príloha A), zaplatí požadovaný poplatok (podľa tabuľky) a priloží sken certifikátu.
* Držiteľ ACC certifikátu priloží navyše nahrávku svojho koučovacieho rozhovoru podľa usmernení v bode 3.1 (3-5 odsek) Môže použiť nahrávku, ktorú využil pre ICF certifikáciu.

## Úspešný absolvent ACTP kurzu bez ICF certifikátu

* zasiela len sken dokumentu potvrdzujúceho ACTP vzdelanie a absolvuje skúškový koučovací rozhovor pred komisiou podľa bodu 3.3

# Postup a lehoty certifikačného procesu

1. Prijatie Žiadosti o certifikáciu
2. Do 5 dní – posúdenie kompletnosti podkladov a vyjadrenie o začatí certifikačného procesu
3. Do 20 dní - posúdenie podkladov o vzdelaní nahrávky certifikačnou komisiou
4. Do 5 dni - oznámenie o ne/akceptácii žiadosti a návrh na termín ústnej skúšky (online)
5. Do 20 dní – ústna skúška  (online)
6. Do 5 dni – oficiálne rozhodnutie o výsledku skúšky a zaslanie SAKo certifikátu v prípade úspešnej skúšky

## Lehoty pre výnimky

* Skrátené konanie pre ICF ACC

1. Prijatie Žiadosti
2. Do 15 dní - posúdenie nahrávky
3. Do 5 dní - rozhodnutie o výsledku a zaslanie SAKo certifikátu v prípade úspešného výsledku

* Skrátené konanie pre ICF PCC a MCC

1. Prijatie Žiadosti
2. Do 5 dní - zaslanie SAKo certifikátu

* Úspešný absolvent ACTP kurzu bez ICF certifikátu

1. Prijatie Žiadosti
2. Do 15 dní – posúdenie podkladov a vyjadrenie o začatí certifikačného procesu
3. Do 20 dní – ústna skúška  (online)
4. Do 5 dní - rozhodnutie o výsledku

# Obnova Certifikátu

Pri obnove certifikátu každého stupňa je potrebné spolu so žiadosťou o obnovu doložiť už len dokumentáciu o ďalšom vzdelávaní, bez nutnosti absolvovať skúškový koučovací rozhovor. Za ďalšie vzdelávanie sa okrem kurzov považuje aj mentoring a supervízia.

Požadovaný rozsah je min. 30 hodín špecifického koučovského vzdelávania, podľa bodu 2.1.

Žiadosť o obnovenie certifikátu a poplatok zašle kouč najneskôr k termínu skončenia platnosti pôvodného certifikátu, inak kouč stratí právo používať titul SAKo certifikovaného kouča.

V prípade, že kouč požiada o obnovenie certifikácie a splní všetky požiadavky do 2 mesiacov po skončení platnosti pôvodného certifikátu, SAKo jeho certifikát obnoví.

Po uplynutí tejto lehoty je pre opätovné získanie SAKo certifikátu podmienkou absolvovanie celého procesu certifikácie.

# Reklamácie

Prípadné reklamácie kouča voči rozhodnutiu Certifikačnej komisie rieši Predsedníctvo SAKo.

# Poplatok za certifikáciu

Uchádzač uhradí poplatok najneskôr v deň odoslania žiadosti o certifikáciu. Faktúru SAKo pošle uchádzačovi e-mailom po pripísaní poplatku na účet.

## Platobné údaje:

Slovenská sporiteľňa, a.s.

IBAN: SK48 0900 0000 0003 0505 3760, BIC: GIBASKBX

V popise platby uveďte Certifikácia a priezvisko uchádzača, napr. „Certifikácia – Novák“.

## Administratívny kontakt:

Slovenská asociácia koučov – SAKo, Tajov 1127, 976 34 Tajov,  [certifikacia@sako.sk](mailto:%20certifikacia@sako.sk)

# Pravidlá pre elektronickú komunikáciu

Celá komunikácia medzi uchádzačom a SAKo prebieha elektronicky

## Nahrávky rozhovorov

## Sprístupní uchádzač prostredníctvom webového úložiska

* Preferovaný spôsob [http://drive.google.com](http://drive.google.com/) s prístupom na prevzatie pre asociaciakoucov@gmail.sk
* Odporúčané formáty: mp3, avi, mpeg2, mpeg4

## Podklady k certifikácii

* Predmet emailu uvádzajte vo forme:„Žiadosť o SAKo certifikáciu kouča – Nováková“
* Vo vzájomnej e-mailovej komunikácii zachovajte predošlú históriu
* Všetky súbory posielajte naraz v 1 e-maile, podľa možnosti v skomprimovanom v ZIP súbore
* Skeny dokumentov v PDF
* Nepodpisované dokumenty posielajte v pôvodnom formáte, ako súbor v prílohe e-mailu

10. Zoznam požadovaných dokumentov:

* Príloha A: Žiadosť o certifikáciu alebo obnovu certifikácie (vyplniť, vytlačiť, podpísať, zoskenovať) a poslať nám oba (náš word + jeho PDF sken s vašim podpisom)
* Príloha B: Evidencia vzdelania (PDF skeny originálov)
* Príloha C: Video alebo audio nahrávka koučovacieho rozhovoru
* Príloha D: Písomná sebareflexia kompetencií preukázaných v nahrávke (SAKo formulár word)
* Príloha E: Súhlas s použitím dôverných informácií v nahrávke (PDF sken s podpisom)

Platné od 1.7.2020